Geen planne om Tesla se selfbestuur af te skakel nieElon Musk by die Tesla Model S in Fremont op 1 Oktober 2011 Elon Musk, uitvoerende hoof van Tesla Motors, het nog geen planne om die selfbestuurfunksie af te skakel ná ŉ noodlottige ongeluk met een van dié motors nie. Die Wall Street Journal het Dinsdag berig die maatskappy beplan om ŉ verduideliking uiteen te sit om klante op te lei oor hoe die funksie werk. “Baie mense verstaan nie wat dit is en hoe mens dit aanskakel nie,” het die Suid-Afrikaans gebore Musk in ŉ onderhoud met die koerant gesê. Die maatskappy het onder skoot gekom toe ŉ eienaar, wat sy Tesla Model S-motor in selfbestuurmode gebruik het, op 7 Mei dood is toe die motor ŉ ongeluk gemaak het. Die Amerikaanse hoofwegverkeersveiligheidsowerheid het ŉ brief aan die maatskappy gestuur en geëis dat alle ontwerpveranderinge en opdaterings van die selfbestuurfunksie aangestuur moet word voor dit verlede jaar in werking getree het. Tesla was nie dadelik beskikbaar vir kommentaar nie. Lees meer: Wall Street Journal